Таксата

Бедна ви е фантазията на вас, не знам дали сте чели достатъчно литература, то затова ви е бедна. То не е и едно или две неща, защото таксата - комплекс, то и за кър и за нива важи. Така че сърцето ми се свива, когато си представя само какво ще бъде и дали да ви го казвам! Да предизвиквам инфаркти и напускания на семейства.

Може би много ви се иска на вас да ви се каже, ама то само с искане не става бе, дами и господа. **Трябва и да дадете!** Обичам аз - домашно приготвените неща. Набижава зимата, нека се сгрее моето *болно сърчице*. Може да ми изпратите домашно приготвени неща за пийване, да бъде екологично чисто и в повечко...

Така от мен да мине ще ви кажа **таксата за обучение**, но не отговарям.

В природно отношение (тоест в природата), точно в полунощ масивни сеизмични вълни разрушават до основи високотехнологичната материална база на училището и учениците биват преместени всяка сутрин в бежански лагер, намиращ се до границата с Турция. За индивидуален пристой таксата е 50лв на човек, като включва по една бройка сандвич и бутилка вода (няма санитарен възел, както и топла вода). Препоръчваме също да екипирате детето си с GPS локатор, в случай че бъде отвлечен от османски граничари.

Преди започване на обучението, всеки ученик е задължен да закупи от своя сметка собствен **SoftUni Action Kit**. В него се съдържа найлонова торба (бродирана с емблемата на училището), спрей за мечки, бадж, помпа за балони и червен клоунски нос. Кита се закупува отделно и се заплаща на равни вноски по 5 ст, в продължение на три семейни поколения. **При стипендианти, клоунския нос се предоставя безплатно.**

Преподаватели тази година няма да има, вместо това всички предмети ще бъдат лансирани на фрийлансъри-малоумници, които ще водят курсове за наваксване извън час. В СофтУни Светлина силно вярваме в индивидуалния подход в образованието, поради което всички ученици ще бъдат подлагани на ежечасни изпити и състезания, на които се готвят изцяло самостоятелно.

Ако желаете високотехнологично обучение, може да оборудвате вашето дете с чисто нов *Macbook Pro*, който да събира прах в администрацията, защото лаптопите повреме на час са забранени.

Стажовете тази година ще се проведат изцяло в рамките на училищната институция, като стажантите ще се научат как да принтират и работят с Microsoft Office 1998, да организират учебния график, да си седят на задника в администрацията цял ден и да се поскарват на някой в коридора за униформата.

Във връзка с това сме горди да ви уведомим, че тази година ще се проведе лятно училище през месец септември, с продължителност половин ден. Повреме на учебната дейност, ученците ще се научат да сглабят мебели от IKEA, както и да лъснат тоалетната чиния с персонален ментор Мистър Павел.

Като част от тазгодишната ни училищна инициатива, свързана с пчелите, всеки ученик ще трябва предоставя индивудална акомодация за себе си в училището. Тя трябва да бъде под формата на барбарон за седене, препоръчително тъмносин или черен цвят. **Други цветове не са част от училищната униформа и ще бъдат санкционирани!**

През лятото бяха инсталирани поредица от арт инсталации в сградата на училището. Те описват сцени от етапите на древногръцката история: Троянска война, Персийска война и Пелопонеските войни. Всяка инсталация заема около половината обем на помещението и всяка вдига таксата с 3 равни вноски по **€5000** на година.

(...)

И тази учебна година няма да може да се предостави медицинско обслужване (таксата за медицинско обслужване все още остава задължителна), обаче вече училището борави с психолог, който да проверява за униформи. Менталното състояние на ученици остава във ваши ръце.

Ама вас това не ви интересува. Вие сте тука да попийнете, да похапнете, може да се оплачете за по някое отсъствие във Вайбър групата, после да преджобите децата си за цигари. Ние сме професионална институция за избиване на всякакви комплекси и ще предоставим липсващото възпитание на вашите дисфункционални деца.

(...)

П.С Ще бъде изпратено допълнително писмо за подкупвания за родителите с деца, които са пълна загубена кауза!